Werk-Lewe-Balans: Die gesonde keuse – S-Leer
Werk-Lewe-Balans verwys na ‘n gesonde integrasie tussen jou loopbaanaspirasies, werksvereistes en wat jou lewe buite die werk benodig.
Indien Werk-Lewe-Balans oor die algemeen in mense se lewens teenwoordig was, sou ons oral mense gesien het wat:
gelukkig en positief is,
kan spog met gesondheid en welstand wat in beheer is,
geringe werkskonflik ervaar,
rustig en kalm funksioneer,
uitgerus is, en
konstruktiewe verhoudinge het.
Datum: 23 Julie 2019
Is die bogenoemde ‘n algemene realiteit? Ongelukkig nie.
Ongesonde lewenstyle is meer aan die orde van die dag. Verhoudings wat verbrokkel is nie raar nie. Uitputting en uitbranding is ‘n alledaagse gesig. Die misbruik van dwelms as self-medikasie is in groot gedeeltes van die wêreld ‘n toenemende probleem.
Verskeie redes kan aangebied word om die bogenoemde problematiek te verklaar. Een verduideliking wat telkens deur navorsing uitgewys word, is die verlies aan balans, veral wat betref die kleiner waarde wat mense heg aan persoonlike gesondheid en welstand. Navorsing toon verder dat kommunikasie-tegnologie soos slimfone daartoe bydra dat mense nie van werk kan afskakel nie.
Hierdie webinaar het ten doel om persone te help om weer beheer oor hulle lewens te neem.
Die webinaar bied die volgende leer-geleenthede aan, naamlik die:
identifisering van jou eie werk-lewe-balans
evaluering van jou prioriteite
beplanning vir herprioritisering
verkenning van praktiese gereedskap wat dadelik ‘n werk-lewe-balans verskil kan maak
Die webinaar is vir enige persoon wat graag ‘n belegging wil maak in sy/haar gesondheid en welstand deur hulle werk-lewe-balans te verbeter.
Gerard het 28 jaar ervaring in leerontwerp wat strek oor 11 verskillende sektore in die industrie, in 11 lande en 4 kontinente. Hy het bewese ervaring in persoonlike- en leierskapsontwikkeling, in samewerking met 13 nasionale kulture.